b'\n_START_ARTICLE_\nRossova ledena polica\n_START_PARAGRAPH_\nRossova ledena polica (angle\xc5\xa1ko Ross Ice Shelf) je najve\xc4\x8dja ledena polica Antarktike. Obsega pol milijona km\xc2\xb2, poprek pa meri okrog 800 km, torej jo lahko primerjamo z velikostjo Francije. Ve\xc4\x8dina police le\xc5\xbei v ozemlju Rossove odvisnosti, katero v posest zahteva Nova Zelandija._NEWLINE_Ledene police so trajne plavajo\xc4\x8de ledene plo\xc5\xa1\xc4\x8de, ki se dr\xc5\xbeijo kopnega, led pa jim neprestano dovajajo ledeniki. _NEWLINE_Rossova ledena polica se imenuje po kapitanu siru Jamesu Clarku Rossu, ki jo je odkril 28. januarja 1841 in jo kartiral v vzhodni smeri do 160. vzporednika._NEWLINE_Polica delno obkro\xc5\xbea Rossov otok, le\xc5\xbee\xc4\x8d na njenem robu. Na njem sta postavljeni pomembni raziskovalni postaji McMurdo (ZDA) in Scott (Nova Zelandija).'